text: 66. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. Φ 424/1815 16/21 Νοεμ. 2001 (ΦΕΚ Β΄1561) Αντικατάσταση της αρ.424/940/31.7.96 απόφασης του Υπουργού Εργασίας και Κοινωνικών Ασφαλίσεων "Καθορισμός των εφάπαξ καταβαλλομένων εκτάκτων εισφορών για την εγγραφή μελών στο Ταμείο Υγείας Δικηγόρων Επαρχιών και του ύψους της ονομαστικής αξίας των υπέρ του ΤΥΔΕ επικολλουμένων ενσήμων». Έχοντας υπόψη: 1.Τις διατάξεις των παρ. 6 και 12 του άρθρου 37 του Ν.4507/1966 (Α71),όπως ισχύουν σήμερα μετά την προσθήκη του άρθρου 5 του Π.Δ/τος 34/1990 (Α13). 2.Τις διατάξεις του Ν. 1558/1985(Α137) "Κυβέρνηση και Κυβερνητικά Οργανα" 3.Την αρ. 80088/31-10-2001 κοινή απόφαση του Πρωθυπουργού και του Υπουργού Εργασίας και Κοινωνικών Ασφαλίσεων «Ανάθεση αρμοδιοτήτων στους Υφυπουργούς Εργασίας και Κοινωνικών Ασφαλίσεων» (Β 1485). 4.Τις αποφάσεις της Γενικής Συνέλευσης του Ταμείου Υγείας Δικηγόρων Επαρχιών, που ελήφθησαν κατά τις αρ. 429/31-3-2001 και 432/30-6-2001 συνεδριάσεις . 5.Τη γνώμη του Συμβουλίου Κοινωνικής Ασφάλειας που διατυπώθηκε κατά την αρ. 7/10.10.2001 συνεδρίασή του. 6.Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του ΤΥΔΕ ούτε σε βάρος του κρατικού προϋπολογισμού, αποφασίζουμε: Άρθρ.1.-Οι εφάπαξ καταβαλλόμενες έκτακτες εισφορές εγγραφής μελών στο Ταμείο Υγείας Δικηγόρων Επαρχιών, όπως αυτές προσδιορίζονται από τις διατάξεις της παρ. 3 του άρθρου 37 του Ν. 4507/1966 και ισχύουν σήμερα μετά την αντικάταστασή τους από το άρθρο 3 του Π.Δ. 34/1990 (Α13) ορίζονται ως εξής: α)Το δικαίωμα εγγραφής στο Ταμείο κάθε αμέσως ασφαλισμένου μέλους, με εφάπαξ καταβολή 20.104 δραχμών (59 ΕΥΡΩ) β)Το δικαίωμα αναγνωρίσεως γάμου τόσο για την ή τον σύζυγο, όσο και για το παιδί, σε 50.090 δραχμές (147 ΕΥΡΩ) γ)Το δικαίωμα αναγνωρίσεως κάθε παιδιού, σε 20.104 δραχμές (59ΕΥΡΩ ) δ)Το δικαίωμα αναγνωρίσεως του πατέρα ή της μητέρας του αμέσως ασφαλισμένου , σε 29.986 δραχμές (88 ΕΥΡΩ) ε)Το δικαίωμα αναγνωρίσεως για τα άγαμα αδέλφια του αμέσως ασφαλισμένου, σε 50.090 δραχμές (147 ΕΥΡΩ) Άρθρ.2.-«1.Η ονομαστική αξία του ενσήμου που επικολλούν οι δικηγόροι και οι δικολάβοι των Δικηγορικών Συλλόγων, που υπάγονται στην ασφάλιση του ΤΥΔΕ ορίζεται ως εξής: - Ενώπιον Ειρηνοδικείου κ.λπ. σε 3,00 ευρώ - Ενώπιον Πρωτοδικείου κ.λπ. σε 6,00 ευρώ - Ενώπιον Εφετείου κλπ σε 9,00 ευρώ - Ενώπιον Αρείου Πάγου κ.λπ. σε 15,00 ευρώ Το ως άνω ένσημο θα επικολλάται σε κάθε έγγραφο, δικόγραφο, πινάκιο, πιστοποιητικό και σε κάθε βιβλίο ή έγγραφο που αναγράφονται στο άρθρο 10 παρ. 1 εδαφ. ιβ και ιγ του ν. δ/τος 4114/1960, όπως τροποποιήθηκε με το άρθρο 26 του ν. 1759/1988, ως και κάθε παράσταση του εδαφ. ιδ της ίδιας διάταξης και σε όλα τα δικαστήρια της χώρας. 2.Η ονομαστική αξία του ειδικού ενσήμου που επικολλούν οι δικαστικοί επιμελητές της χώρας υπέρ του Τ.Υ.Δ.Ε. ορίζεται στο ποσό των 0,72 ευρώ. Το ειδικό αυτό ένσημο επικολλάται, σύμφωνα με τις διατάξεις της παρ. 12 του άρθρου 5 του π.δ/τος 34/1990, σε κάθε εκδιδόμενο από τους δικαστικούς επιμελητές έγγραφο και αφορά: (Αντί για τη σελ. 402,139(α) Σελ. 402,139(β) Τεύχος     Σελ.      Ταμεία Προνοίας Δικηγόρων 6.Δ.δ.66 α) Τις εκθέσεις επιδόσεις, μη εξαιρουμένων των ατελών. β) Την κάθε έκθεση που αφορά πράξη εκτελέσεως και πρόγραμμα πλειστηριασμού. γ) Το πρώτο φύλλο κάθε αντιγράφου.» Το άρθρ. 2 αντικαταστάθηκε ως άνω από το άρθρ. 1 της υπ’ αριθ. Φ. 40424/10211/1402/4-22 Μαΐου 2007 (ΦΕΚ Β΄ 802), απόφ. Υπ. Απασχόλησης και Κοινωνικής Προστασίας, σύμφωνα δε με το άρθρ. 2 της ίδιας απόφασης, η ισχύς της αρχίζει από την 1 η  του δεύτερου μήνα της δημοσίευσης στην Εφημερίδα της Κυβερνήσεως . Η ισχύς της παρούσας απόφασης αρχίζει από 1.1.2002. Από την ημερομηνία αυτή καταργούνται οι διατάξεις της αρ.424/940/31.7.1996 (Β 719) Υπουργικής Απόφασης. 